Caligrafia este despre tine demonstrându-ți că poți crea lucruri minunate cu puțin curaj, entuziasm, perseverență și răbdare. Îți antrenezi ochiul și mâna în timp ce te apleci pe hârtie și rămâi doar tu cu literele lăsându-ți gândurile să se liniștească în loc să să umple brambura cum o fac toată ziua. E modul meu de exprimare creativă preferat. Cât despre timp, exercițiul este singurul mod prin care poți scrie frumos cu penița. Este esențial să stăpânești elementele de bază - modul corect de a ține în mână tocul, cum gestionezi cerneala și apăsarea, să înțelegi cum sunt create literele, iar apoi să exersezi punând în aplicare ce ai învățat. Eu cred că dacă îți dorești asta, pe parcursul unei săptămâni poți parcurge în ritmul tău manualul Ghidul Caligrafului Începător, să inspectezi tocul, penița și cerneala din setul de caligrafie și să te familiarizez cu tehnica de scriere. Apoi îți recomand să exersezi în caietul de lucru între 15 și 30 de minute în fiecare zi timp de 1 săptămână. În acest timp rezultatele vor apărea și te vor motiva să continui să exersezi. Adevărul e că practicarea caligrafie nu este o corvoadă și nu trebuie să se simtă ca una. Odată ce ai început să scrii vei vedea că vei pierde noțiunea timpului și îți vei dori să continui să o faci ca literele tale să fie din ce în ce mai frumoase.